Деница Минчева
Майско е и някак синьо…

chitanka.info

Майско е и някак синьо,

тъжно е, но не боли.

Малки пясъчни години

трият бляскави следи.

Синьо е и някак тъжно,

вече няма самота.

Светлорозови пътеки

вият се през пустошта.

Тъжно е, но не и болно.

Кой тук има интерес

да посее цвете грозно

и отгледа сам кафез.

Майско е, но аз не плача.

Тъжно е, но не боли.

Чакат новите задачи

да живея без мечти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.